Γεώργιος Τσακίρης

O Γεώργιος Τσακίρης είναι Ομότιμος Καθηγητής του ΕΜΠ και πρώην υπηρεσιακός υπουργός Αγροτικής Ανάπτυξης και Τροφίμων (2023).

 Βιογραφία 

 Γεννήθηκε στους Κουνάβους Ηρακλείου Κρήτης το 1951.
 Έχει Δίπλωμα Αγρονόμου και Τοπογράφου Μηχανικού από το ΕΜΠ και PhD από το Civil Engineering Dept του Πανεπιστημίου Southampton Αγγλίας.
 Υπήρξε υπότροφος του Ιδρύματος Κρατικών Υποτροφιών τόσο στην εισαγωγή στο ΕΜΠ όσο και κατά τις μεταπτυχιακές σπουδές στην Αγγλία.
 Υπηρέτησε σε διάφορα πανεπιστημιακά/πολυτεχνικά τμήματα και σχολές όπως το τμήμα Πολιτικών Μηχανικών ΔΠΘ (1980-1985), τη Σχολή Πολιτικών Μηχανικών ΕΜΠ     (1985-1988) και τη Σχολή Αγρονόμων και Τοπογράφων Μηχανικών  ΕΜΠ (1988-2018).
 Ίδρυσε και διηύθυνε το Εργαστήριο Εγγειοβελτιωτικών Έργων και Διαχείρισης Υδατικών Πόρων  της Σχολής Αγρονόμων και Τοπογράφων του ΕΜΠ από το 1988 μέχρι το 2018 και υπηρέτησε ως Επιστημονικός Διευθυντής στο Κέντρο Εκτίμησης Φυσικών Κινδύνων και Προληπτικού Σχεδιασμού του ΕΜΠ από το 2004 μέχρι το 2018.
 Δίδαξε ως Πανεπιστημιακός Καθηγητής Τεχνική Υδρολογία, Υδραυλικά Έργα, Εγγειοβελτιωτικά Έργα, Διευθετήσεις Υδατορευμάτων, Διαχείριση Υδατικών Πόρων  κ.α σε προπτυχιακά και μεταπτυχιακά προγράμματα των Σχολών Πολιτικών Μηχανικών και Αγρονόμων και Τοπογράφων Μηχανικών καθώς και σε μεταπτυχιακά     προγράμματα Ευρωπαϊκών Πανεπιστημίων.
 Ως Επιστημονικός Υπεύθυνος ολοκλήρωσε 55 Ευρωπαϊκά και Εθνικά  ερευνητικά προγράμματα.
 Δημοσίευσε περί τις 150 πρωτότυπες επιστημονικές εργασίες σε Διεθνή Επιστημονικά Περιοδικά με πάνω από 8000 διεθνείς αναφορές.
 Είναι ο κύριος συγγραφέας 6 (5 Ελληνικών και 1 διεθνούς) επιστημονικών συγγραμμάτων.
 Είναι Πρόεδρος της European Water Resources Association (EWRA) από το 2004.
 Είναι Editor-in-chief του Διεθνούς Επιστημονικού Περιοδικού  Water Resources Management που εκδίδεται από την SPRINGER NATURE από το 1986. 
 Είναι ο Εθνικός Εκπρόσωπος της International Association of Hydrological Sciences (IAHS) από το 2000.
 Έχει οργανώσει ως Πρόεδρος Οργανωτικών και Επιστημονικών Επιτροπών 15 Διεθνή και Εθνικά Συνέδρια.
 Έχει επιμεληθεί 12 ειδικών επιστημονικών εκδόσεων και Πρακτικών Συνεδρίων.
 Έχει τιμηθεί από πολλά Ιδρύματα και Επιστημονικές Οργανώσεις στην Ελλάδα και στο Εξωτερικό.
 Το 2015 αναγορεύθηκε σε Honorary Diplomate (Hon.D.WRE) της American Academy of Water Resources Engineers (AAWRE/ASCE) (μεγαλύτερη διάκριση της Ακαδημίας).
 Το 2021 τιμήθηκε με την ερευνητική του ομάδα από την Ακαδημία Αθηνών για πρωτότυπη ερευνητική εργασία που δημοσιεύθηκε στο επιστημονικό περιοδικό Hydraulic Engineering της American Society of Civil Engineers.
 Το 2023 υπηρέτησε ως Υπουργός Αγροτικής Ανάπτυξης και Τροφίμων στην Υπηρεσιακή Κυβέρνηση Ι. Σαρμά (Μάιος - Ιούνιος 2023).
 Το 2023 του απονεμήθηκε η διάκριση Honorary Diplomate από την European Academy for Water Resources Engineers and Scientists.

 Παραπομπές 

Κατηγορία:Έλληνες υπουργοί Αγροτικής Ανάπτυξης και Τροφίμων
Κατηγορία:Έλληνες πανεπιστημιακοί του 20ού αιώνα